CELEX: 62009TA0236
Language: mt
Date: 2012-03-15 00:00:00
Title: Kawża T-236/09: Sentenza tal-Qorti Ġenerali tal- 15 ta’ Marzu 2012 — Evropaïki Dynamiki vs Il-Kummissjoni ( “Kuntratti pubbliċi għal servizzi — Proċedura ta’ sejħa għal offerti — Provvista ta’ servizzi esterni ta’ żvilupp, ta’ studji u ta’ sostenn għal sistemi ta’ informazzjoni — Ċaħda tal-offerti ta’ offerenti — Obbligu ta’ motivazzjoni — Trattament ugwali — Trasparenza — Żball manifest ta’ evalwazzjoni — Responsabbiltà mhux kuntrattwali” )

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/13
            
         Sentenza tal-Qorti Ġenerali tal-15 ta’ Marzu 2012 — Evropaïki Dynamiki vs Il-Kummissjoni
   (Kawża T-236/09) (1)
   
   (Kuntratti pubbliċi għal servizzi - Proċedura ta’ sejħa għal offerti - Provvista ta’ servizzi esterni ta’ żvilupp, ta’ studji u ta’ sostenn għal sistemi ta’ informazzjoni - Ċaħda tal-offerti ta’ offerenti - Obbligu ta’ motivazzjoni - Trattament ugwali - Trasparenza - Żball manifest ta’ evalwazzjoni - Responsabbiltà mhux kuntrattwali)
   2012/C 126/26
   Lingwa tal-kawża: l-Ingliż
   
      Partijiet
   
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: N. Korogiannakis u M. Dermitzakis, avukati)
   
      Konvenuta: Il-Kummissjoni Ewropea (rappreżentanti: inizjalment N. Bambara, sussegwentement E. Manhaeve, aġenti, assistiti minn P. Wytinck u B. Hoorelbeke, avukati)
   
      Suġġett
   
   Minn naħa, talba għall-annullament tad-deċiżjonijiet tal-Kummissjoni tas-27 ta’ Marzu 2009, li jiċħdu ż-żewġ offerti ppreżentati mir-rikorrenti, rispettivament, għal Lott Nru 1, intitolat “Perizja dwar żvilupp fuq il-post (intra-muros)” u għal Lott Nru 2, intitolat “Proġetti ta’ żvilupp barra l-post (extra-muros)”, fil-kuntest tal-proċedura ta’ sejħa għal offerti RTD-R4-2007-001, dwar il-provvista ta’ servizzi esterni ta’ żvilupp, ta’ studji u ta’ sostenn għal sistemi ta’ informazzjoni għall-Kummissjoni (ĠU 2007, S 238), kif ukoll tad-deċiżjonijiet li dawn il-lottijiet jiġu assenjati lil offerenti oħra u, min-naħa l-oħra, talba għad-danni.
   
      Dispożittiv
   
   
               (1)
            
            
               Ir-rikors huwa miċħud.
            
         
               (2)
            
            
               Evropaïki Dynamiki — Proigmena Systimata Tilepikoinonion Pliroforikis kai Tilematikis AE għandha tbati l-ispejjeż tagħha kif ukoll dawk sostnuti mill-Kummissjoni Ewropea.
            
         
      (1)  ĠU C 193, 15.08.2009.